OpenLLM-France/wikimedia huggingface dataset:
# Un dia perfecte

Un dia perfecte (títol original en anglès: A Perfect Day) és una pel·lícula espanyola de 2015 dirigida per Fernando León de Aranoa, basada en la novel·la de Paula Farias Dejarse llover. Ha estat doblada i subtitulada al català.

## Sinopsi

Un grup de cooperants d'una ONG fictícia treballen en una zona de conflicte armat. Mambrú (Del Toro) i els seus ajudants intenten treure d'un pou un cadàver que algú ha tirat dins per a contaminar l'aigua i deixar sense proveïment a la població local. Trobar una corda amb la qual treure'l es converteix en tota una odissea en plena guerra (suposadament la Guerra de Bòsnia), un microcosmos on conviuen combatents, cascos blaus, cooperants, població local i altra.

## Repartiment

* Tim Robbins: B
* Benicio del Toro: Mambrú
* Olga Kurylenko: Katya
* Mélanie Thierry: Sophie
* Fedja Stukan: Damir
* Eldar Residovic: Nikola
* Sergi López: Goyo

## Premis

| Premi | Categoria | Persona(s) | Resultat |
| XXX Premis Goya 2016 | Millor pel·lícula | Reposado (Fernando León de Aranoa, Patricia de Muns), Mediaproducción, S.L.U.(Jaume Roures, Javier Méndez) | Nominat |
| Premis Goya 2016 | Millor direcció | Fernando León de Aranoa | Nominat |
| Premis Goya 2016 | Millor actor de repartiment | Tim Robbins | Nominat |
| Premis Goya 2016 | Millor guió adaptat | Fernando León de Aranoa | Guanyador |
| Premis Goya 2016 | Millor direcció de producció | Luis Fernández Lago | Nominat |
| Premis Goya 2016 | Millor fotografia | Alex Catalán | Nominat |
| Premis Goya 2016 | Millor muntatge | Nacho Ruiz Capillas | Nominat |
| Premis Goya 2016 | Millor disseny de vestuari | Fernando García | Nominat |
| Premis David di Donatello 2016 | Millor film de la Unió Europea | | Nominat |
| Premis Feroz 2016 | Millor comèdia | | Nominat |
| III Premis Feroz 2016 | Millor director | Fernando León de Aranoa | Nominat |
| Premis Feroz 2016 | Millor guió | Fernando León de Aranoa | Nominat |
| Premis Feroz 2016 | Millor cartell | | Nominat |
Un dia perfecte va ser seleccionada per la Quinzaine des réalisateurs del Festival de Cannes 2015.

## Referències

* ↑ «Un dia perfecte». Ésadir.cat. [Consulta: 20 octubre 2022].
* ↑ Un dia perfecte a [./Goita_què_fan,_ara! Goita què fan, ara!]
* ↑ «30 edición de los Premios Goya 2016» (en castellà). Premiosgoya.com, 2016. [Consulta: 1r gener 2017].
* ↑ «Premi David de Donatello». Accademia del Cinema Italiano. [Consulta: 1r gener 2017].
* ↑ «Lista de ganadores de los premios Feroz 2016». Ecartelera España, 19-01-2016. [Consulta: 1r gener 2017].
* ↑ «A Perfect Day» (en anglès). Société des réalisateurs de films (SRF). Arxivat de l'original el 2017-01-01. [Consulta: 1r gener 2017].
# Ait Imour

Ait Imour (àrab أيت ايمور, Ayt Īmūr; en amazic ⴰⵢⵜ ⵉⵎⵓⵔ) és una comuna rural de la prefectura de Marràqueix, a la regió de Marràqueix-Safi, al Marroc. Segons el cens de 2014 tenia una població total de 14.544 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Canal del Portarró

La Canal del Portarró, és, malgrat el nom de canal, un barranc del terme de la Torre de Cabdella, dins de l'antic terme primigeni d'aquest municipi.
Es forma a sota de lo Portarró, a llevant del Tossal d'Astell, a 2.435,5 m. alt., i davalla cap al sud-est, per anar a formar lo Carant, barranc del qual és, de fet, la capçalera. Constitueix el seu redòs de ponent el Serrat de Plan de Toralla.

## Enllaços externs

* Institut Cartogràfic de Catalunya
# Sent Sauve de Belagarda

Sent Sauve de Bèla Garda (en francès Saint-Silvain-Bellegarde) és una comuna (municipi) de França, a la regió de la Nova Aquitània, departament de la Cruesa.
La seva població al cens de 1999 era de 216 habitants. No està integrada en cap Communauté de communes.

## Demografia

Evolució demogràfica :
| 1968 | 1975 | 1982 | 1990 | 1999 |
| 374 | 307 | 248 | 238 | 216 |

## Administració

Llista d'alcaldes :
| Període | Identitat | Partit |
| 1989-2008 | Olivier Bertrand | UMP |
| 2008- | Serge Dumontant | PS |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Mausoleu de Miralpeix

El mausoleu romà de Miralpeix és un mausoleu romà, situat originalment prop de l'Ebre, en una zona on també hi ha restes d'una vil·la romana i una necròpolis. Fou traslladat al nucli urbà de Casp per evitar la inundació per la construcció de l'embassament de Mequinensa.
De la construcció original només se'n conserven les parets laterals, la volta i part del mur del fons. Té una altura de 7,5 metres i per la seva tipologia s'ha datat entre mitjan segle ii i principis del segle iii.

## Referències

* ↑ Bayona, E. «Cultura estudia las tumbas del embalse de Mequinenza». El Periódico de Aragón, 07-11-2011 [Consulta: 3 octubre 2014].
* 1 2 3 «Mausoleo de Milrapeix». Gran Enciclopedia Aragonesa 2000. Arxivat de l'original el 4 de març 2016. [Consulta: 3 octubre 2014].
* ↑ «Mausoleo romano de Miralpeix». Sistema de Información del Patrimonio Cultural Aragonés. Govern Aragonès. [Consulta: 3 octubre 2014].

## Vegeu també

* Mausoleu de Favara (Favara de Matarranya)
# Colin Powell

Colin Powell (Nova York, 5 d'abril de 1937 - Walter Reed National Military Medical Center, 18 d'octubre de 2021) fou un militar i polític estatunidenc d'ascendència jamaicana. Va ser general en l'Exèrcit dels Estats Units d'Amèrica (EUA) i President de l'Estat Major Conjunt durant la Guerra del Golf. Va ser el primer secretari d'Estat negre dels EUA essent un dels membres més destacats de l'administració de George W. Bush. Va ser succeït per Condoleezza Rice.

## Biografia

La seva família procedia de Jamaica. El 1958 ingressà a l'exèrcit estatunidenc i va servir a la Guerra del Vietnam. El 1971 es va graduar en Ciències Polítiques a la Universitat de Washington. Powell fou soldat professional durant 35 anys, arribant a assolir el rang de General de Quatre Estrelles.
Del desembre de 1987 fins al gener de 1989 fou Assistent del President dels Estats Units per Assumptes de Seguretat Nacional. De l'1 d'octubre de 1989 fins al 30 de setembre de 1993, fou el dotzè President de l'Estat Major Conjunt, el càrrec militar de més rang a les Forces Armades dels Estats Units. Durant aquest període, supervisà 28 «crisis», entre elles l'Operació Tempesta del Desert a la Guerra del Golf de 1991. Fou guardonat dos cops (1991 i 1993) amb la Medalla Presidencial de la Llibertat.
Després de retirar-se de l'exèrcit, el secretari Powell va escriure la seva autobiografia My American Journey, publicada el 1995. El president George W. Bush el nomenà Secretari d'Estat el 16 de desembre del 2000 i prestà jurament el 20 de gener de 2001. El seu càrrec adquirí especial notorietat amb l'agressiva política exterior estatunidenca des del 2001.
Durant els preparatius de la invasió d'Iraq, Powell liderà la via diplomàtica en la gestió de la crisi iraquiana, en contraposició als agressius «falcons» de la vicepresidència i el Pentàgon. Posteriorment, la comprovació que les aunciades armes de destrucció massiva iraquianes no existien va danyar la seva credibilitat diplomàtica, i no fou confirmat en el càrrec després de la reelecció de George W. Bush com a president.
El 26 de març del 2007 participà en la jornada «Sortim al món» organitzada per FemCAT. El 2008 feu un comunicat oficial donant el seu suport al candidat demòcrata a la Casa Blanca, Barack Obama.
Powell estava casat amb Alma Vivian Johnson, nascuda a Birmingham, amb qui va tenir 3 fills. Va morir el 18 d'octubre de 2021, amb vuitanta-quatre anys per complicacions relacionades amb la COVID-19.

## Referències

* 1 2 «S'ha mort Colin Powell, el primer secretari d'Estat negre dels EUA». VilaWeb, 18-10-2021. [Consulta: 18 octubre 2021].
* 1 2 3 «Colin Powell | Biography & Facts» (en anglès). Britannica. [Consulta: 18 octubre 2021].
* 1 2 3 «Colin Powell». Gran Enciclopèdia Catalana. Barcelona: Grup Enciclopèdia Catalana.
* ↑ Pujol, Ignasi. «FemCat, el último ‘lobby’ catalán» (en castellà). Expansión, 19-01-2009. [Consulta: 18 octubre 2021].
# Turó de Sant Lleïr

El turó de Sant Lleïr (conegut també amb el nom del turó del Jou) és una muntanya de 1.037,7 metres del municipi de la Coma i la Pedra al Solsonès Al peu del seu vessant nord-oriental hi ha l'església de Sant Lleïr de Casabella.

## Referències

* ↑ A l'edició digital del mapa de Catalunya de l'ICC se'l denomina serrat del Jau però a la contrada no hi ha ningú que el denomini així
# Ait Iaaza

Ait Iaaza (en àrab آيت ايعزة, Āyt Īʿaza; en amazic ⴰⵢⵜ ⵉⵄⵣⴰ) és un municipi de la província de Taroudant, a la regió de Souss-Massa, al Marroc. Segons el cens de 2014 tenia una població total de 14.259 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Canals d'Inundació del Sutlej Inferior

Els Canals d'Inundació del Sutlej Inferior (Lower Sutlej Inundation Canals) fou un sistema de reg per inundació al Panjab (Pakistan) que agafava l'aigua de la riba dreta del Sutlej i regava part del districte de Multan. Foren construïts en gran part a la meitat del segle xviii pels daudpotres que dominava aquesta zona fins al temps de Ranjit Singh; un dels canals més llargs, el Diwanwah, fou excavat el 1831 per Diwan Sawan Mai, que també en va arranjar i allargar d'altres. Exclòs el canal d'Hajiwah, amb una història separada, hi havia 19 canals el 1850, però progressivament foren units i el 1903 s'havien convertit en tres: Mailsi, Muhammadwah-Sardarwah, i Bahawalwah-Lodhran, i aquests dos darrers estava planejat unir-los. El canal Hajiwah, inclòs en el sistema del Sutlej Inferior, fou un canal privat construït em temps de Ranjit Singh i del que el govern britànic va agafar l'administració el 1888 per la mala administració dels propietaris.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Escorxador municipal d'Amposta

L'escorxador municipal d'Amposta és un edifici d'Amposta, inclòs a l'Inventari del Patrimoni Arquitectònic de Catalunya.

## Descripció

L'edifici és de planta rectangular irregular per al recinte, rectangular de creu compost per a l'edifici principal i rectangular per al petit edifici longitudinal del darrere.
L'edifici de l'escorxador està situat al mig del recinte, i es compon d'un cos central amb planta baixa i dos o tres pisos i teulada a quatre vessants, que per davant i per darrere té dos apèndixs que sobresurten, mentre que pels laterals té dos llargs braços que arriben fins al límit marcat per la tàpia i la nau industrial de la dreta. Els elements més notables són les finestres amb arcs peraltats i les pedres cantoneres de la major part dels cossos centrals. El recinte es troba a la cantonada d'una illa, limitat pel costat dret per unes naus industrials. A la part davantera té una tanca d'obra amb dues portes.

## Història

Construït el 1924 per substituir l'antic escorxador, enderrocat per construir el pont penjant. Actualment alberga l'oficina municipal de turisme.

## Referències

* 1 2 «Escorxador municipal d'Amposta». Inventari del Patrimoni Arquitectònic de Catalunya.
# Serra de les Guixeres

«Serra de les Guixeres» té aquests significats:
* Serra de les Guixeres (Alfarràs), serra al municipi d'Alfarràs, a la comarca del Segrià
* Serra de les Guixeres (Artés), serra al municipi d'Artés, a la comarca del Bages
* Serra de les Guixeres (Montblanc), serra als municipis de Valls, a la comarca de l'Alt Camp, i de Montblanc, a la de la Conca de Barberà
# Turó de Sant Isidre

El Turó de Sant Isidre és una muntanya de 857 metres que es troba entre els municipis d'Olost i Sobremunt, a la comarca d'Osona. A aquest turó s'hi troba la capella de Sant Isidre, propietat del mas la Torra, d'Olost.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Lena Burke

Lena Burke, el nom real del qual és Lena Pérez (l'Havana, 18 de febrer de 1978) i també coneguda com a Lena, és una pianista, compositora, intèrpret i actriu cubana.

## Carrera
### Família i primers anys

Lena és filla de la famosa cantant cubana Malena Burke, i neta d'Elena Burke “La Senyora Sentiment”.
Va interpretar al costat del cantant cubà Kiki Corona la seva cançó oficialista «És l'hora de cridar Revolució» en suport al govern de Cuba. Ha participat en els cors de nombrosos artistes, des de Plácido Domingo a Jennifer López o Alejandro Sanz. Aquest últim va descobrir les seves composicions i va apostar per la jove cubana.

### En solitari

En 2005, Lena estrena la seva carrera en solitari (Warner Music) amb un àlbum epónimo de 12 cançons, compostes per ella mateixa, entre les quals s'inclou «El teu cor», dueto amb Sanz.

### La mala

En 2008, Lena obté el rol principal en la pel·lícula biogràfica La mala, dirigida per Pedro Pérez Rosado i Lilian Rosado González, i per la qual realitza la banda sonora que conté 9 cançons de la Lupe.

### Alex, Jorge y Lena

En 2010, Lena en companyia del colombià Jorge Villamizar i l'espanyol Álex Ubago conformen l'agrupació temporal Alex, Jorge y Lena, la qual aconseguiria un gran èxit aquest mateix any després de llançar al setembre el seu primer àlbum Alex, Jorge y Lena així mateix presentant el seu primer senzill «Estar amb tu», el qual es va convertir en nombre 1 a l'Argentina i es troben en el TOP 10 a Mèxic. El projecte de treballar junts només és paral·lel a les seves carreres en solitari i quant acabin la gira gravaran per separat.

## Discografia
### Lena (2005)

* Té 3 vídeos: "Tu corazón", "Puedo jurarlo" i "Que Sería de mi".

### La mala (2008)

* Constitueix la banda sonora de la pel·lícula La mala (2008).

### Alex, Jorge y Lena (2010)

* Col·laboració d'Álex Ubago, Jorge Villamizar i Lena Burke.

### Senzills

* "Tu Corazón (amb Alejandro Sanz)" (2005) #1
* "Puedo jurarlo" amb Deynner Steinbeck(2005) #1
* "Que Sería de Mi" (2006) #1
* "Que te Perdone Dios" (2006) #6
* "Sígueme" (2006) #10
* "Estar contigo" (2010) #1
* "La canción del pescado" (2011)

### Video Clips

* "Tu corazón" (2005) #1
* "Puedo jurarlo" (2005) #1
* "Que sería de mi" (2006) #1
* "Estar contigo" (2010)
* "La canción del pescado" (2011)
* "Les cosas que me encantan" (2012)

## Referències

* ↑ «Álex, Jorge y Lena- warner music». Arxivat de l'original el 2011-01-16. [Consulta: 22 gener 2011].
* ↑ «Álex Jorge y Lena- Unifican Alex, Jorge y Lena sus estilos y alcanzan la gloria, el informador», 22-01-2011. Arxivat de l'original el 2016-03-26. [Consulta: 22 gener 2011].
# Canals Superiors del Sutlej

Els canals Superiors del Sutlej (Upper Sutlej Canals) és un sistema de reg per inundació al Panjab (Pakistan) conegut en diverses parts com canals de Katora o Khanwah, o Upper Sohag i Lower Sohag (o Lower Sohag i Para). Agafen l'aigua de la riba dreta del Sutlej i reguen la terra aprofitant un llit sec el Beas que separa el territori del Canal Bari-Doab. El principal és el canal de Katora, a la regió de Lahore. El 1903-1904 tenien 523 km i altres 634 de distributaris. El canal ja va existir segles enrere i fou millorat per Mirza Khan, ministre d'Akbar, però després descuidat, es va omplir d'arena. Ranjit Singh de Lahore va encarregar al diwan Radha Ram la seva reparació i va funcionar del 1807 al 1823, però altre cop descuidat fins al 1841 quan Fakir Chiraghud-din, sota ordes del maharajà Sher Singh, el va restaurar. El 1949 els britànics van agafar el control.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Wervik

Wervik (picard Wervi) és un municipi belga de la província de Flandes Occidental a la regió de Flandes.

## Seccions

| # | Nom | Extensió | Població (31/12/2006) |
| I (III) | Wervik - Wervik - Kruiseke | | 11.194 |
| II | Geluwe | | 6.496 |

## Localització

* a. Comines (Comines-Warneton)
* b. Zandvoorde (Zonnebeke)
* c. Geluveld (Zonnebeke)
* d. Beselare (Zonnebeke)
* e. Dadizele (Moorslede)
* f. Moorsele (Wevelgem)
* g. Menen
* h. Halluin
* i. Bousbecque
* j. Wervicq-Sud
* k. Comines

## Personatges il·lustres

* Yves Leterme, polític.
* Jef Demuysere, ciclista.

## Agermanaments

* Harelbeke
* Wervicq-Sud
# Milam

Milam és una concentració de població designada pel cens dels Estats Units a l'estat de Texas. Segons el cens del 2000 tenia 1.329 habitants.

## Demografia

Segons el cens del 2000, Milam tenia 1.329 habitants, 608 habitatges, i 424 famílies. La densitat de població era de 15,6 habitants/km².
Dels 608 habitatges en un 17,6% hi vivien nens de menys de 18 anys, en un 61,8% hi vivien parelles casades, en un 4,9% dones solteres, i en un 30,1% no eren unitats familiars. En el 28% dels habitatges hi vivien persones soles el 16% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 2,64.
Per edats la població es repartia de la següent manera: un 16,5% tenia menys de 18 anys, un 4,5% entre 18 i 24, un 17,4% entre 25 i 44, un 33,3% de 45 a 60 i un 28,4% 65 anys o més.
L'edat mediana era de 54 anys. Per cada 100 dones de 18 o més anys hi havia 99,6 homes.
La renda mediana per habitatge era de 32.717 $ i la renda mediana per família de 38.077 $. Els homes tenien una renda mediana de 27.159 $ mentre que les dones 26.397 $. La renda per capita de la població era de 20.155 $. Aproximadament el 6,4% de les famílies i el 10,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Milam». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Milam». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Tabo

Tabo (coneguda com a Argo Island) és una localitat del Sudan situada a l'illa d'Argo, a uns 40 km al nord de Dongola, a la riba del Nil, que té un temple de l'època faraònica (dinastia XIX).
El temple fou usat a l'època cristiana (segles IV a VII) com a església. Actualment (2004) es pot visitar.
# EUMAM RCA

La Missió d'Assessorament Militar de la Unió Europea a la República Centreafricana (EUMAM RCA) va ser una missió d'assessorament militar de la Unió Europea en virtut de la Política comuna de seguretat i defensa de la Unió Europea (PCSD) a la República Centreafricana.
Va començar el març de 2015 i va acabar el juliol de 2016, quan va ser reemplaçada per la missió de la Unió Europea EUTM RCA.

## Mandat

El 16 de març de 2015, la UE va aprovar la missió d'assessorament militar EUMAM RCA com a successora de la missió EUFOR RCA. L'objectiu de la missió era ajudar el govern de la República Centreafricana a reformar les seves forces armades per crear a un exèrcit professional, democràticament controlat i ètnicament diversificat. Aquí va treballar en estreta col·laboració amb la Missió Unidimensional Integrada de les Nacions Unides per a l'Estabilització a la República Centreafricana, també coneguda com a MINUSCA. No existia una missió de combat.

## Estructura

La seu es trobava a Bangui, la capital de la República Centreafricana. El cap de la missió era el general de brigada francès Dominique Laugel, que comandava prop de 70 militars. Els costos van ascendir a prop de 7,9 milions d'euros.

## Vegeu també

* EUFOR Tchad/RCA
* EUFOR RCA

## Referències

* 1 2 Consell de la Unió Europea. «Central African Republic: EU military training mission approved for two years», 18-05-2017.
* ↑ Oficina d'exteriors. «EUMAM RCA, Zentralafrikanische Republik», 18-05-2017.
* ↑ Timo Smit «Table of multilateral peace operations, 2015». SIPRI Yearbook 2016 [Oxford], 2016, pàg. 318.

## Enllaços externs

* EUMAM RCA al web de l'Exèrcit d'Espanya
* EUMAM al web del Ministeri de Defensa d'Espanya
* From EUMAM to EUTM a eurogendfor.org
# Deduixkin

Deduixkin (en rus: Дедушкин) és un poble (un possiólok) de l'óblast d'Astracan, a Rússia, segons el cens del 2010 tenia 23 habitants.

## Referències

* ↑ «Карты Генштаба L-38 (Б) 1:100000. Астраханская область и Калмыкия». Arxivat de l'original el 2016-10-03. [Consulta: 24 juliol 2016].
* ↑ «Akhtubinka». GeoNames. Arxivat de l'original el 2019-02-24. [Consulta: 23 febrer 2019].
* ↑ «Регионы России → Астраханская обл. → Харабалинский р-н → Ахтубинка с.». Arxivat de l'original el 2015-03-24. [Consulta: 10 setembre 2020].
# Lena Goeßling

Lena Goeßling és una jugadora de futbol amb 86 internacionalitats des del 2008 per Alemanya, amb la qual ha guanyat la Eurocopa (2013) i ha arribat a les semifinals del Mundial (2015). Amb el Wolfsburg ha guanyat dues Lligues de Campions, i amb la selecció sub-19 va ser subcampiona d'Europa i campiona del món al 2004.
Al 2013, després de guanyar l'Eurocopa i la seva primera Champions, va ser 4a al FIFA World Player i 2a al UEFA Europe Player.

## Trajectòria

| Temporades | Equip | Títols |
| 03/04 - 05/06 | FC Gütersloh |
| 06/07 - 10/11 | SC Bad Neuenahr |
| 11/12 - act. | VfL Wolfsburg | 2 Lligues de Campions, 2 Lligues, 3 Copes |

## Referències

* ↑ «FIFA». Arxivat de l'original el 2016-08-19. [Consulta: 18 juliol 2016].
* ↑ UEFA
# Cantó de Gennevilliers

El cantó de Gennevilliers és un cantó francès del departament dels Alts del Sena, situat al districte de Nanterre. Creat amb la reorganització cantonal del 2015.

## Municipis

* Gennevilliers
* Villeneuve-la-Garenne

## Referències

* ↑ Décret n° 2014-256 du 26 février 2014 portant délimitation des cantons dans le département des Hauts-de-Seine
# Hold My Hand

«Hold My Hand» té aquests significats:
* «Hold My Hand (Sean Paul)», cançó de Sean Paul en col·laboració amb Keri Hilson, publicada el 2009 i inclosa a l'àlbum Imperial Blaze.
* «Hold My Hand (Michael Jackson)», cançó de Michael Jackson i Akon, publicada el 2010 i inclosa a l'àlbum Michael.
* «Hold My Hand (Jess Glynne)», cançó de Jess Glynne, publicada el 2015 i inclosa a l'àlbum I Cry When I Laugh.
* «Hold My Hand (Lady Gaga)», cançó de Lady Gaga, publicada el 2022 i inclosa en la banda sonora de la pel·lícula Top Gun: Maverick.
# Wintek

El Wintek, a la cosmologia selknam i haush, és el sho'on Cel de l'Est. Dels quatre sho'on, el Wintek és considerat el més important per ser el lloc de residència de Temáukel i l'origen de tot allò existent.
A diferència dels altres tres sho'on, que representaven una de les estacions de l'any, el Wintek simbolitzava totes les estacions de l'any i, possiblement, fins i tot al temps.
Segons la creença dels selknam i haush, l'accés al Wintek era defensat per la serralada de l'Illa de Los Estados, a la qual anomenaven K'oin-harri o Kéoin Hurr (Serralada de les Arrels), la qual evocava la muralla de una immensa i misteriosa fortalesa.

## Referències

* 1 2 3 Chapman, 1982.
* 1 2 «Cosmología Selknam» (en castellà). Pueblos originarios.
* 1 2 Chapman, A. Culturas tradicionales. Patagonia. Fin de un mundo. Los selknam de Tierra del Fuego (en castellà).
* ↑ Gusinde, M. «Los indios de Tierra del Fuego. Tomo primero volumen II. Los Selk'nam» ( PDF) (en castellà). Memoria chilena.
* 1 2 Hidalgo, J. «Culturas de Chile. Etnografía». A: Sociedades Indígenas Contemporáneas y su Ideología (en castellà), p. 243.

## Bibliografia

* Chapman, A. Drama and Power in a Hunting Society: The Selk'nam of Tierra Del Fuego (en anglès). Cambridge University Press, 1982 (Cambridge Studies in Social Anthropology).